Anugerah Juara Lagu - Wikipedia

# Anugerah Juara Lagu

### Dari Wikipedia bahasa Melayu

Anugerah Juara Lagu (AJL) atau hanya dipanggil Juara Lagu merupakan sebuah rancangan pertandingan yang diterbitkan oleh TV3 yang membariskan lagu-lagu terbaik tahunan untuk dipilih oleh juri profesional sebagai lagu terbaik tahunan.

## [Sunting] Sejarah dan latar belakang

Pada asasnya, Juara Lagu diperkenalkan sebagai rancangan yang mempunyai format penerbitan yang mudah agar senang difahami dan diikuti penonton. Anugerah Juara Lagu bermula pada tahun 1986 dan telah berjaya menambat hati ramai penonton buat bertahun-tahun. Datuk Ahmad Merican yang ketika itu Pengurus Rancangan TV3 adalah perintis kepada racangan Muzik Muzik yang mula disiarkan pada hari Ahad, 2 Mac 1986 pukul 8.30 malam. Dari lagu-lagu yang dicalonkan dalam Muzik-Muzik itulah yang akan dibawa dan disaringkan ke peringkat seterusnya.

Pada tahun-tahun awal Juara Lagu, peserta pertandingan akhir disaring daripada juara bulanan. Pada peringkat awal penganjuran juga, orang awam turut membuat pencalonan dan pemilihan menerusi akhbar harian tempatan. Sehingga tahun 1992, setiap juara bulanan layak disaringkan ke peringkat akhir. Mulai 1992, format Juara Lagu telah diubah dengan banyaknya.

Bagaimanapun, tahun demi tahun, perubahan tetap dilakukan ke atas format rancangan hinggalah sistem carta mingguan. Carta 20 diperkenalkan seperti digunakan oleh Muzik Muzik sekarang. Format carta ini memberi peluang kepada lagu-lagu baru untuk memasuki carta pada setiap minggu. Lagu-lagu yang berjaya disaringkan akan dibawa ke peringkat separuh akhir untuk memilih 12 buah lagu yang akan dipertandingkan ke peringkat akhir untuk dinobatkan sebagai "Juara Lagu".

Anugerah Juara Lagu diadakan sama ada pada hujung tahun tersebut atau pada awal tahun berikutannya. Lokasi AJL yang menjadi gelanggang kepada artis dan penggubah tanah air beradu bakat pernah diadakan di Dewan San Choo di Wisma MCA; Auditorium Besar Angkasapuri RTM; Sri Pentas Dua; Dewan Merdeka, PWTC; dan Stadium Putra Bukit Jalil.

Juara Lagu juga pernah menjemput juri-juri profesional tempatan dan antarabangsa dari Singapura, Indonesia, Filipina dan Jepun untuk mengadili pertandingan akhir. Penilaian tertumpu kepada melodi, lirik dan persembahan artis.

## [Sunting] Pengacara

Anugerah Juara Lagu pernah diacarakan oleh pelbagai hos terkemuka tempatan dan luar. Pengacara-pengacara tersebut adakala digandingkan juga dengan hos kecil lain. Kebanyakan pengacara Anugerah Juara Lagu juga adalah hos bagi rancangan Muzik-Muzik. Antara pengacara anugerah tersebut ialah:

- Abas Bakar
- Karim Muhammad
- Noor Kumalasari
- Azwan Haji Ali
- Charmine Agustine
- Aznil Haji Nawawi
- Fauziah Ahmad Daud
- Melissa Saila
- Najip Ali
- Rina Khan
- Intan Rozila

- Sarimah Ibrahim
- Aidiel Abdul Ghafar
- N. D. Lala
- Salih Yaakob
- Cheryl Samad
- Syamsul "Ghau-ghau"
- Anne Hamid
- Zalina Azman
- Ary Malik
- Intan Suraya
- Farah Fauzana
- Ally Iskandar

## [Sunting] Juara-juara lagu

- 1986:
  - Tajuk: Sekadar di Pinggiran
  - Artis: Francesca Peter
  - Gubahan: Manan Ngah
  - Lirik: Lukhman S.

- 1987:
  - Tajuk: Menaruh Harapan
  - Artis: Zaiton Sameon
  - Gubahan: A. Ali
  - Lirik: Habsah Hassan

- 1988:
  - Tajuk: Kau Kunci Cintaku Dalam Hatimu
  - Artis: Ramlah Ram
  - Gubahan: Ahmad Nawab
  - Lirik: Wielid

- 1989:
  - Tajuk: Isabella
  - Artis: Kumpulan Search
  - Gubahan: Kumpulan Search
  - Lirik: Bob Lokman

- 1990:
  - Tajuk: Janji Manismu
  - Artis: Aishah
  - Gubahan: Adam Ahmad
  - Lirik: Wan Aishah

- 1991:
  - Tajuk: Takdir dan Waktu
  - Artis: Kumpulan Mega
  - Gubahan: Rahim Othman
  - Lirik: Juwie

- 1992:
  - Tajuk: Pada Syurga di Wajahmu
  - Artis: Nash
  - Gubahan: Fauzi Marzuki
  - Lirik: Bob Lokman

- 1993:
  - Tajuk: Teratai Layu di Tasik Madu
  - Artis: Fauziah Latiff
  - Gubahan: Adam Ahmad
  - Lirik: S. Amin Shahab

- 1994:
  - Tajuk: Tanya Sama Itu Hud-hud
  - Artis: M. Nasir
  - Gubahan: M. Nasir
  - Lirik: M. Nasir

- 1995:
  - Tajuk: Cinta Beralih Arah
  - Artis: Aishah
  - Gubahan: Jari
  - Lirik: Habsah Hassan

- 1996:
  - Tajuk: Jerat Percintaan
  - Artis: Siti Nurhaliza
  - Gubahan: Adnan Abu Hassan
  - Lirik: Hani M. J.

- 1997:
  - Tajuk: Ghazal Untuk Rabiah
  - Artis: M. Nasir & Jamal Abdillah
  - Gubahan: M. Nasir
  - Lirik: S. Amin Shahab

- 1998:
  - Tajuk: Cindai
  - Artis: Siti Nurhaliza
  - Gubahan: Pak Ngah
  - Lirik: Hairul Anuar Harun

- 1999:
  - Tajuk: Andalusia
  - Artis: M. Nasir
  - Gubahan: M. Nasir
  - Lirik: Loloq

- 2000:
  - Tajuk: Balqis
  - Artis: Siti Nurhaliza
  - Gubahan: Pak Ngah
  - Lirik: Hairul Anuar Harun

- 2001:
  - Tajuk: Mimpi Laila
  - Artis: Yassin
  - Gubahan: Yassin
  - Lirik: Yassin

- 2002:
  - Tajuk: Keliru
  - Artis: Nurul & Ajai
  - Gubahan: Aidit Alfian
  - Lirik: Aidit Alfian

- 2003:
  - Tajuk: Bunga-bunga Cinta
  - Artis: Misha Omar
  - Gubahan: Adnan Abu Hassan
  - Lirik: Adnan Abu Hassan

- 2004:
  - Tajuk: Rela Kupujuk
  - Artis: Kumpulan Spider
  - Gubahan: Tam
  - Lirik: Keon

- 2005:
  - Tajuk: Gemilang
  - Artis: Jaclyn Victor
  - Gubahan: Aubrey Suwito
  - Lirik: Asmin Mudin

- 2006:
  - Tajuk: Terlalu Istimewa
  - Artis: Adibah Noor
  - Gubahan: Azlan Abu Hassan
  - Lirik: Adibah Noor

Petunjuk:
Tajuk = Tajuk lagu
Gubah = Pencipta/Penggubah lagu
Lirik = Penulis lirik
Artis = Penyanyi

## [Sunting] Kategori Khas

### [Sunting] Persembahan Terbaik

- 1986: Allleycats (Sampaikan Salam Cintaku)
- 1987: Sudirman Haji Arshad (Merisik Khabar)
- 1988: Ramlah Ram (Kau Kunci Cintaku Dalam Hatimu)
- 1989: Kumpulan Search (Isabella)
- 1990: Kumpulan Wings (Sejati)
- 1991: Shima (Setelah Aku Kau Miliki)
- 1992: Tidak dipertandingkan
- 1993: Fauziah Latiff (Teratai Layu di Tasik Madu)
- 1994: M.Nasir (Tanya Sama Itu Hud-hud)
- 1995: Aishah (Cinta Beralih Arah)
- 1996: Siti Nurhaliza (Jerat Percintaan)
- 1997: Siti Nurhaliza (Aku Cinta Padamu)
- 1998: Noraniza Idris (Dikir Puteri)
- 1999: Noraniza Idris (Dondang Dendang)
- 2000: Noraniza Idris (Ngajat Tampi)
- 2001: Siti Nurhaliza (Ya Maulai) 30% SMS / 70 % juri
- 2002: Siti Nurhaliza (Nirmala)
- 2003: Siti Nurhaliza (Ku Milikmu)
- 2004: Noraniza Idris (Hatinya Tak Tahan)
- 2005: Mawi (Aduh Saliha) 50% juri / 50% SMS
- 2006: Hazami (Mungkir Bahagia)

### [Sunting] Lirik Terbaik

- 1986: Sekadar di Pinggiran (Lukhman S.)
- 1987: Menaruh Harapan (Habsah Hassan)
- 1988: Cukuplah Sekali (Habsah Hassan)
- 1989: Isabella (Bob Lokman)
- 1990: Suci Dalam Debu (S. Amin Shahab)
- 1991: Kris (M. Nasir)
- 1992: Pada Syuurga Di Wajahmu (S. Amin Shahab)

Mulai tahun 1993, kategori ini tidak dipertandingkan secara berasingan tetapi dikira sekali dalam penciptaan sebuah lagu.

### [Sunting] Vokal Terbaik

Kategori ini mula dipertandingkan pada tahun 2002 iaitu pada Anugerah Juara Lagu ke-17

- 2002: Liza Hanim - "Gelisah Mimpi"
- 2003: Misha Omar - "Bunga-bunga Cinta"
- 2004: Misha Omar - "Pulangkan"
- 2005: Hazami - "Kata"
- 2006: Adibah Noor - "Terlalu Istimewa"

## [Sunting] Trivia

- Kumpulan Exist merupakan kumpulan muzik yang paling kerap ke pusingan akhir Juara Lagu dengan 4 kali penyertaan:

  1. 1992 - "Untukmu Ibu" dengan vokalis Mamat
  2. 1994 - "Anugerah" dengan vokalis Mamat.
  3. 2002 - "Julia" dengan vokalis Ezzad.
  4. 2003 - "Percayakan Siti" dengan vokalis Ezzad.

- Datuk Siti Nurhaliza merupakan satu-satu penyanyi yang pernah memenangi ketiga-tiga kategori dalam tahun yang berlainan, mendapat persembahan terbaik dalam semua kategori bagi lagu "Jerat Percintaan" (1996), "Aku Cinta Padamu" (1997), "Ya Maulai" (2001), "Nirmala" (2002), "Ku Milikmu" (2003) dan memenangi keseluruhan Juara Lagu untuk kategori balada dan irama Malaysia tetapi tidak bagi pop rock.
- Endang Es Taurina, seorang penyanyi Indonesia, merupakan satu-satunya penyanyi luar negara yg pernah bertanding di peringkat akhir Juara Lagu melalui lagu "Sangkar Emas" ciptaan A. Ali dan Lukhman S. pada tahun 1991.
- M. Nasir mula bertanding dalam Anugerah Juara Lagu pada tahun 1990 menerusi lagu "Mustika". Sebelum itu, banyak lagu M. Nasir yang dinyanyikan secara berkumpulan ataupun solo tidak dapat bertanding kerana status kerakyatan beliau.
- Artis yang memenangi Juara Lagu sebagai penggubah, penulis lirik dan penyanyi adalah M. Nasir menerusi lagu "Andalusia" pada tahun 1999 dan Yassin bagi lagu Mimpi Laila pada tahun 2001.
- Lagu "Rayuanku" nyanyian Rohana Jalil sebenarnya dicipta khas untuk Zaiton Sameon. Bahkan, semua lagu dalam album Rayuanku sememangnya dicipta oleh A. Ali untuk Zaiton Sameon.
- Antara artis yang menang besar bagi sebuah lagu termasuk juara keseluruhan dalam Anugerah Juara Lagu adalah:

  - 1988 - Ramlah Ram (Juara Lagu & Persembahan Terbaik) : "Kau Kunci Cintamu Dalam Hatiku"
  - 1989 - Kumpulan Search (Juara Lagu & Persembahan Terbaik) : "Isabella"
  - 1993 - Fauziah Latiff (Juara Lagu & Persembahan Terbaik ) : "Teratai Layu di Tasik Madu"
  - 1994 - M. Nasir (Juara lagu termasuk Juara Kategori & Persembahan Terbaik) : "Tanya Sama Itu Hud-hud"
  - 1995 - Aishah (Juara Lagu termasuk Juara Kategori & Persembahan Terbaik ) : "Cinta Beralih Arah"
  - 1996 - Siti Nurhaliza (Juara Lagu termasuk Juara Kategori & Persembahan Terbaik ) : "Jerat Percintaan"
  - 2003 - Misha Omar (Juara Lagu termasuk Juara Kategori & Vokal Terbaik) : "Bunga-bunga Cinta"
  - 2006 - Adibah Noor (Juara Lagu termasuk Juara Kategori & Vokal Terbaik) : "Terlalu Istimewa"

- Terdapat beberapa lagu yang layak ke peringkat akhir AJL tetapi tidak dinyanyikan oleh penyanyi asal yang antaranya adalah:

  - 1986 - "Perjalananku" - Penyanyi asal Jamal Abdillah - Dinyanyikan Azman Abu Hassan
  - 1986 - "Cinta yang Terbiar" - Penyanyi asal Jamal Abdillah - Dinyanyikan Rohana Jalil
  - 1987 - "Angan-angan" - Penyanyi asal Raja Ema - Dinyanyikan Kumpulan Skyfire
  - 1987 - "Kau dan Aku" - Penyanyi asal Ning Baizura - Dinyanyikan Kumpulan Kool

- Artis bukan Melayu yang pernah berentap ke peringkat akhir AJL adalah Alleycats (1986, 1987), Ben Nathan (1988), Francesca Peter (1986, 1987, 1988), Vince (2004) dan Jaclyn Victor (2005).
- Lagu yang dipertandingkan di AJL sebelum tahun 1992 adalah tidak berkategori malah sebelum 1992, lagu yang dibawa ke AJL adalah lagu juara bulanan.
- Sebelum 1990, semua artis wanita solo yang menyanyikan lagu balada menyanyikan lagu tersebutu berseorangan tanpa "prop". Aishah telah menerajui persembahan bersama prop menerusi lagu "Janji Manismu" yang beliau telah menggunakan meja, lampu, gambar dan beg besar. Shima pula menjadi artis pertama yang membuat persembahan berjulang ketika membuat persembahan "Setelah Aku Kau Miliki" pada tahun 1991. Selepas itu, banyak penyanyi telah mengikut persembahan mereka sehingga kini.
- Siti Nurhaliza merupakan artis paling kerap layak ke AJL (selepas Rohana Jalil) bermula dari 1996 sehingga 2003 malah Siti mengungguli rekod dengan layak ke AJL bagi 8 tahun berturut-turut. Bilangan lagu yang dinyanyikan Siti Nurhaliza juga yang terbanyak layak ke AJL dengan 17 buah lagu bagi 8 tahun. Lagi fakta Siti Nurhaliza di AJL:

    - - 20 buah lagu beliau berjaya ke peringkat separuh akhir
      - 17 buah lagu beliau berjaya ke peringkat akhir
      - 17 buah trofi telah dimenangi beliau
        - 5 Trofi Persembahan Terbaik
        - 9 Trofi Juara Kategori
        - 3 Trofi Juara Lagu

    - - 8 tahun berturut-turut menyertai peringkat akhir
        - 7 tahun berturut-turut penyertaan lagu balada ke peringkat akhir
        - 5 tahun berturut-turut penyertaan lagu irama Malaysia ke peringkat akhir
        - 4 tahun berturut-turut penyertaan 3 buah lagu ke peringkat akhir.

- Aznil bersama kumpulan yang digelar "The Gambit" pernah mengembalikan imbauan AJL dalam persembahan selingan AJL ke-10 dengan menunjukkan bagaimana dia merosakkan persembahan lagu-lagu AJL yang terbaik. Antaranya adalah dari persembahan "Janji Manismu". Aznil merampas beg daripada "Aishah" dan mengeluarkan benda dari dalam beg tersebut dan benda itu adalah barang dapur seperti kuali dan mesin pengisar!

- Allahyarhamah Rosiah Chik merupakan artis veteran pertama yang bertanding dalam Anugerah Juara Lagu apabila lagu dendangan beliau iaitu "Zapin Senandung Dua" berjaya ke peingkat akhir pada tahun 1995. Lagu nyanyian beliau bersama Bob juga telah berjaya mara ke peringkat akhir bagi Anugerah Juara Lagu 2006 yang membolehkan beliau bertanding ke AJL bagi kali kedua. Walau bagaimanapun, beliau telah meninggal dunia pada awal tahun 2006 yang menyebabkan Aspalela Abdullah menggantikan tempat beliau dan menjadikan Aspalela Abdullah penyanyi veteran kedua yang berjaya ke Anugerah Juara Laguu selepas Rosiah Chik.

## [Sunting] Laman web

- http://www.tv3.com.my/ajl21/index.html

Diperolehi daripada "http://ms.wikipedia.org../../../a/n/u/Anugerah_Juara_Lagu_3b2c.html"

Kategori: Anugerah hiburan di Malaysia | Rancangan televisyen Malaysia

##### Views

- Rencana
- Perbincangan
- Semakan terkini

##### Cari

##### Bahasa lain

- English